**Forskningssentre for klinisk behandling (FKB)**

# Framdriftsrapport for FKB

Framdriftsrapporteringen for FKB-ene skjer via Mitt Nettsted. Senterleder har fått brukernavn og passord som gir tilgang til skjema på [Mittnettsted](http://Mittnettsted) på [www.forskningsradet.no/](http://www.forskningsradet.no/). Framdriftsrapporten er en resultat- og aktivitetsrapport slik som for andre prosjekter. Her rapporterer dere på følgende:

* Populærvitenskapelig framstilling
* Resultatindikatorer
* Publiseringsinformasjon
* Stipend
* Internasjonalt samarbeid
* Særskilt rapportering

**Les veiledningen for de enkelte punkter i eRapporten nøye.**

**Nedenfor gis en del informasjon og tilleggskrav som gjelder for rapporteringen for FKB-ene. Les også dette nøye.**

**Prosjektendringer (avvik) skal meldes inn via "Mitt Nettsted".**

**Dersom det er behov for overføring av midler fra nåværende år til et annet skal dette søkes om via "Mitt Nettsted" til Forskningsrådet før 31. desember.**

### Populærvitenskapelig framstilling (pkt. 1 i eRapport)

Populærvitenskapelig sammendrag **skal** oppdateres. Resultater fra senteres arbeid skal beskrives. Teksten publiseres i sin helhet i [Prosjektbanken](https://www.forskningsradet.no/prosjektbanken/) på Forskningsrådets nettsider (jfr. veiledningen i eRapporten). Husk at både norsk og engelsk tekst skal oppdateres. Les mer om kravene til den populærvitenskapelige framstillingen og få gode tips i veiledningen i rapporten.

### Resultatindikatorer (pkt. 2 i eRapport)

Forskningsrådet har behov for tallfestede resultatindikatorer (tellekanter) fra senteret. Vi ber dere være nøye med å fylle ut **alle** relevante resultatindikatorer for rapporteringsperioden og kontrollere de akkumulerte tallene som ligger inne. Vi ber dere legge vekt på å legge inn så korrekte tall som mulig, siden vi bruker disse tallene i flere ulike sammenhenger. Se ellers veiledningen i eRapport.

### Publiseringsinformasjon (pkt. 3 i eRapport)

Publiseringsinformasjon skal gis ved å hente informasjon fra CRIStin eller ved å registrere publikasjonene én og én under "Type for manuell registering". Se ellers veiledningen i eRapport. Det er ikke mulig å sende inn publiseringsliste som vedlegg i PDF-format.

Publikasjoner uten noen norske forfattere kan ikke legges inn i CRIStin. Disse må registreres manuelt i eRapport.

### Stipend (pkt. 4 i eRapport)

Alle stipendiater som helt eller delvis er finansiert over senterets budsjett skal registreres i eRapport. Kontroller at registreringen av stipendiater er korrekt og fullstendig. Se veiledningen i eRapport. Nyansettelser og endringer i stipendiatansettelser skal nå meldes inn løpende som prosjektendringer via "Mitt nettsted".

For FKB skal det også legges ved en fullstendig liste over stipendiater. Dette er beskrevet under "Særskilt rapportering" nedenfor. Denne listen skal omfatte både stipendiater som er finansiert av senterets budsjett og stipendiater som er tilknyttet senteret, men finansiert av andre midler. *Pass på å angi periode for alle stipendiater slik at det går tydelig fram hvilke stipendiater som har vært aktive/tilknyttet senteret i rapporteringsåret.*

*Kun stipendiater finansiert av senterbudsjettet (Forskningsrådets finansiering og egenfinansiering fra forskningspartnere) skal registreres i eRapport*.

### Internasjonalt samarbeid (pkt. 5 i eRapport)

Forskningsrådet trenger rapportering av kostnader til internasjonalt samarbeid som er finansiert av senteret. Vi ber dere om å fylle ut for rapporteringsperioden og kontrollere tallene som ligger inne for tidligere år.

### Særskilt rapportering (pkt. 6 i eRapport)

Den særskilte rapporten til 1. desember-rapporteringen lastes opp som et eget vedlegg under pkt. 6 i eRapport.

***Rapporten skal skrives på norsk*.**

1. **Resultater, høydepunkter og arbeid med innovasjoner**

I tillegg til teksten som rapporteres under pkt. 1 i eRapport, ber vi om følgende:

* Noen eksempler på konkrete resultater eller høydepunkter fra senterets aktivitet **det siste året**. Det er her snakk om en "skryteliste" og det er ingen grunn til å være beskjeden! *Maks. ½ til 1 side*.
* Noen konkrete eksempler på hvordan resultater fra forskningen i senteret er tatt **i løpet av det siste året**. *Maks. ½ til 1 side*.
* Noen (2 – 4)eksempler fra forskningen beskrevet på ca. *1 side*, gjerne med en illustrasjon. Strukturen på denne kan være slik:
  + Formålet med aktiviteten
  + Hva er gjort?
  + Hva er oppnådd?

Vi ber dere også beskrive kort hvordan dere arbeider for å definere, kartlegge og følge opp innovasjoner i senteret og hvilke grep dere har tatt eller vil ta for å stimulere til innovasjon. *Maks ½ side*.

Vi ber dere i tillegg beskrive kort brukerinvolveringen og hvordan denne er ivaretatt i senteret. *Maks ½ side*.

1. **Internasjonalt samarbeid**

Gi en beskrivelse av det internasjonale samarbeidet i senteret ***det siste året***. Dette skal bl.a. inkludere evt. arbeid med:

* Horisont 2020, herunder en konkret liste over søknader og/eller prosjekter i Horisont 2020 som helt eller delvis er et resultat av arbeidet i senteret.
* Norges åtte særskilt prioriterte samarbeidsland utenfor EU/EØS-området: Brasil, Canada, India, Japan, Kina, Russland, Sør-Afrika og USA.

Økonomisk omfang av internasjonalt samarbeid rapporteres under pkt. 5 i eRapport (se ovenfor).

1. **Likestillingsperspektivet**

Beskriv kort avhvilke tiltak senteret har gjort ***det siste året*** for å ivareta likestillings­perspektivet i senteret. *Maks. ½ side*.

#### **"Spin-off" prosjekter**

Gi en oversikt over og kort beskrivelse av prosjekter utenfor senteret som har kommet i gang helt eller delvis som et resultat av arbeidet i senteret. Dette omfatter både prosjekter finansiert av Forskningsrådet og prosjekter finansiert av andre kilder (Horisont 2020 omtales i punktet foran). *Maks. 1 side*.

1. **Oversikt over personell**

Legg ved en oppdatert liste over personell ved senteret ved rapporteringstidspunktet. Bruk etterfølgende mal. *Marker hvilke PhD-er som har ferdigstilt sin grad og angi hvilken periode stipendiatene har vært tilknyttet senteret.*

